Hetê Şaredarîya Kayapinarî ra serra 2007î de Amed de parka cinîyan a verêne Ekîne Ceren amebî akerdene. Parke hetê qayûmê Amedî ra serra 2017î de ameye dayene TUGVA ke îdareyê TUGVA de laj û kênaya Erdoganî ca gênê.
Dima hêverî tabelaya parke wedarîyaye û parke awanîyê betonênî virazîyayî. Dêsanê parke ser o zî nuşteyê nîjadperestî û cînsîyî sey ''Ya ci ra hes bike yan zî terk bikere'', ''Îtaat bikere'', ''Weş bo azê tirkî'', ''MHP'', ''Leşkerê tirkî'', ''Kênaya mehqule'' nusîyayê.
